ເກົາຫລີໃຕ້ ຮຽກຮ້ອງໃຫ້ ເກົາຫລີເໜືອ ປ່ອຍຜູ້ຊາຍ 2 ຄົນ ທີ່ຖືກຈັບ
ເກົາຫລີໃຕ້ ຮຽກຮ້ອງໃຫ້ພຽງຢາງ ປ່ອຍໂຕຜູ້ຊາຍສອງຄົນ ທ້າວ Kim Kuk-gi ​ແລະທ້າວ Choe Chun-gil ທີ່ຖືກຈັບ ຢູ່ເກົາຫຼີເໜືອ.
ໃນວັນສຸກມື້ນີ້ ເກົາຫລີໃຕ້ໄດ້ຮຽກຮ້ອງໃຫ້ພຽງຢາງ ປ່ອຍໂຕ ປະຊາຊົນຂອງ ຕົນ 2 ຄົນ ທີ່ຖືກຈັບຢູ່ໃນເກົາຫລີເໜືອ ໃນຂໍ້ ຫາຈາລະກຳ ໃນທັນທີ ເກົາຫລີເໜືອ ໄດ້ປະກາດໃນວັນພະຫັດວານນີ້ວ່າ ຕົນໄດ້ຈັບ ຜູ້ຊາຍເກົາຫລີໃຕ້ສອງຄົນ ທີ່ລະບຸຊື່ວ່າ ແມ່ນທ້າວ Kim Kuk- gi ແລະທ້າວ Choe Chun-gil ໃນປີກາຍນີ້ ຢູ່ທີ່ເມືອງ Dan- dong ຕິດກັບຊາຍແດນຈີນ ສື່ມວນຊົນຂອງທາງ ການກ່າວ ວ່າ ທັງສອງຄົນພາກັນປະຕິບັດງານ ໃສ່ຮ້າຍປ້າຍສີເກົາ ຫລີເໜືອ ອົງການຂ່າວສູນກາງຂອງທາງການເກົາຫລີກ່າວວ່າ ທັງສອງຄົນນີ້ໄດ້ເຂົ້າຮ່ວມ ການປຸກ ລະດົມໃສ່ຮ້າຍປ້າຍສີ ສປປ ເກົາຫລີ ທີ່ຈັດຕັ້ງຂື້ນ ໂດຍໜ່ວຍສືບລັບ ສະຫະລັດ ແລະອົງ ການສືບລັບແຫ່ງຊາດເກົາຫລີໃຕ້ ເກົາຫລີໃຕ້ອະທິບາຍວ່າ ການກ່າວຫານີ້ “ບໍ່ມີມູນຄວາມຈິງ” ແລະໄດ້ຮຽກຮ້ອງໃຫ້ພຽງ ຢາ' ປ່ອຍໂຕຜູ້ຊາຍສອງຄົນນີ້ໂດຍທັນທີ ແລະສົ່ງເຂົາເຈົ້າກັບຄືນບ້ານ ເຈົ້າໜ້າທີ່ເກົາຫລີເໜືອ ທີ່ບໍ່ໄດ້ລະບຸຊື່ຄົນນຶ່ງຂອງກະຊວງຮັກສາຄວາມສະຫງົບ ຂອງ ສປປ ເກົາຫລີ ກ່າວວ່າ: “ກະຊວງຮັກສາຄວາມສະຫງົບ ຂອງ ສປປ ເກົາຫລີ ໄດ້ເປີດໜ້າກາກ ແລະຈັບກຸມ ທ້າວ Kim Kuk-gi ແລະ ທ້າວ Choe Chun-gil ຜູ້ທີມີສັນຊາດເປັນຄົນເກົາຫລີໃຕ້ ແລະເຂົາ ເຈົ້າໄດ້ທຳການລຸກລໍ້າ ເພື່ອກໍ່ການຈະລາກຳແລະ ໃສ່ຮ້າຍປ້າຍສີຕໍ່ປະເທດຂອງພວກເຮົາ ”